
4. §
Noteikumu projekts "Kārtība, kādā tiek aizsargāta nacionālajai drošībai un valsts aizsardzībai svarīga informācija par nekustamā īpašuma objektiem"
21-TA-786
(E. Siliņa)
· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Aizsardzības ministrijas izveidotajai darba grupai priekšlikumu izstrādei kontrolētai pieejai valstij svarīgu objektu un to inženierkomunikācijas tīklu ģeotelpiskajai informācijai (Ministru kabineta 2020. gada 10. marta sēdes protokollēmuma (prot. Nr. 10 25. §) 3. punktā dotais uzdevums):
· 3.1. turpināt izveidot kontrolētu valstij svarīgas informācijas datu apriti par valstij svarīgiem objektiem valsts informācijas sistēmās un datu bāzēs;
· 3.2. izvērtēt citas publiski pieejamas valsts un pašvaldību informācijas sistēmas un datu bāzes un noteikt, kurās ir pieejama valstij svarīga informācija par valstij svarīgiem objektiem – valsts drošības iestāžu noteiktiem kritiskās infrastruktūras un Eiropas kritiskās infrastruktūras objektiem, Valsts robežsardzes robežuzraudzības objektiem, Ieslodzījuma vietu pārvaldes ieslodzījuma vietas objektiem, kuru brīva pieejamība var apdraudēt nacionālo drošību un valsts aizsardzību;
· 3.3. izstrādāt priekšlikumus tehniskajiem risinājumiem, lai šī protokollēmuma 3.2. apakšpunktā noteiktajās publiski pieejamās valsts un pašvaldību informācijas sistēmās un datu bāzēs, kurās ir brīvi pieejama valstij svarīga informācija par valstij svarīgiem objektiem, nodrošinātu šīs informācijas pieejamības ierobežošanu;
· 3.4. ja nepieciešams, šī protokollēmuma  3.1., 3.2. un 3.3. apakšpunktā minēto uzdevumu īstenošanai izstrādāt grozījumus attiecīgajos tiesību aktos, un Aizsardzības ministrijai noteiktā kārtībā iesniegt izskatīšanai Ministru kabinetā.

